Diari Oficial de la Generalitat Valenciana


Sumari del DOGV 9042, del 16-03-2021 (2021/2543)

Informació pública de la modificació puntual del Pla general/ 2002, Torretxó-PPR11.
-----------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2543


Data del document
:   08-03-2021

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Informació pública de la modificació puntual del Pla general/ 2002, Torretxó-PPR11. [2021/2543]  
El Ple de l'Ajuntament d'Alzira, en la sessió celebrada el dia 24 de febrer de 2021, va adoptar, entre d'altres, el següent acord, que en la part dispositiva diu:  
  
«Primer. Sotmetre a informació pública el document la modificació puntual del Pla general/ 2002, Torretxó'PPR11, datat en febrer de 2021, durant el termini de quaranta-cinc dies.  
Segon. Sotmetre a participació pública l'estudi d'integració paisatgística datat en febrer de 2021 i formular les consultes procedents.  
  
Tercer. Ordenar la publicació dels corresponents anuncis de sotmetiment a informació pública per un termini de 45 dies, tant de la modificació puntual del pla com l'estudi d'integració paisatgística, en el Diari Oficial de la Generalitat Valenciana i en un diari no oficial d'àmplia difusió en la localitat. El termini començarà a comptar des de l'endemà de la publicació de l'anunci en el Diari Oficial de la Generalitat Valenciana. Durant aquesta fase es podran formular al·legacions i observacions, i aportar tot tipus de documentació o mitjans de prova que s'estimen adequats per a donar-hi suport. S'haurà de fer constar que l'adreça electrònica per a la consulta és www.alzira.es (Administració 24 hores -tauler d'anuncis-).  
Quart. Iniciar el procés de consulta, per un termini de 45 dies, a les entitats subministradores i persones interessades; es considera l'inici del còmput dels 45 dies l'endemà de la recepció de la present notificació:  
  
Servei de Planificació de la conselleria competent en matèria d'urbanisme.  
Servei d'Infraestructura Verda i Paisatge de la mateixa conselleria.  
Entitats Subministradores: Iberdrola i Aguas de Valencia.  
Persones interessades: les que consten en la memòria de la modificació del PGOU i a l'entitat Veïns Balcó de la Ribera.  
Cinqué. Inserir en la pàgina web municipal www.alzira.es la documentació sotmesa a informació pública. Igualment, aquesta documentació, així com l'expedient administratiu, podran ser examinats en les oficines de l'Àrea de Gestió del Territori de l'Ajuntament d'Alzira, situades en c/ Sant Roc, núm. 6 (planta 4a), de dilluns a divendres en horari d'oficina, amb petició prèvia de cita.»  
  
De conformitat amb el que s'estableix en l'article 57 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana.  
  
La documentació està a la disposició del públic en les dependències de l'Ajuntament d'Alzira, en les oficines de l'Àrea de Gestió del Territori, situades en c/ Sant Roc, núm. 6 (planta 4a), de dilluns a divendres en horari d'oficina, amb petició prèvia de cita, i exposada en la web municipal www.alzira.es (Administració 24 hores -tauler d'anuncis).  
  
  
Alzira, 8 de març de 2021.- La regidora delegada: Sara Garés Ull.